ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Տեղական ինքնակառավարման մասին» 2002 թվականի մայիսի 7-ի թիվ ՀՕ-337 օրենքի (այսուհետ՝ Օրենք) 35-րդ հոդվածի 1-ին մասը լրացնել նոր 27․1-րդ կետով հետևյալ բովանդակությամբ․

«27.1) փոփոխում, լրացնում, ուժը կորցրած է ճանաչում տեղական` շրջանային, քաղաքային, քաղաքների շրջանային, ավանային և գյուղական խորհուրդների և նրանց գործադիր մարմինների ընդունած և իրենց իրավական ուժը պահպանած ակտերը, ինչպես նաև ապահովում է դրանց կատարումը։»։

**Հոդված 2․**Օրենքի 59-րդ հոդվածի 2-րդ մասը լրացնել նոր 5․1-րդ կետով հետևյալ բովանդակությամբ․

«5.1) փոփոխում, լրացնում, ուժը կորցրած է ճանաչում տեղական` շրջանային, քաղաքային, քաղաքների շրջանային, ավանային և գյուղական խորհուրդների և նրանց գործադիր մարմինների ընդունած և իրենց իրավական ուժը պահպանած ակտերը, ինչպես նաև ապահովում է դրանց կատարումը։»։

**Հոդված 3.** Օրենքի 95-րդ հոդվածը լրացնել նոր 9-րդ մասով՝ հետևյալ բովանդակությամբ․

«3․1․ Սույն օրենքի 35-րդ հոդվածի 1-ին մասի 27.1-րդ կետով և 59-րդ հոդվածի 2-րդ մասի 5.1-րդ կետով սահմանված լիազորությունն իրականացնելիս համայնքի ղեկավարը համապատասխան իրավական ակտի նախագիծը համաձայնեցնում է տարածքային կառավարման բնագավառի պետական լիազոր մարմնի հետ:»:

**Հոդված 4.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից: